Giancarlo Fisichella

Giancarlo Fisichella (født 14. januar 1973 i Roma, Italia) er en tidligere italiensk Formel 1-fører og testfører for Ferrari, som han også kjører for i Le Mans Series i 2010.

 Bakgrunn 
Fisichella vokste opp i den italienske byen Roma. Som de fleste andre Formel 1-førere startet han å kjøre gokart da han var barn. I 1992 startet han i den italienske Formel 3-serien, der han kom på andreplass i 1993 og vant mesterskapet i 1994. I 1995 deltok han i International Touring Car Championship, der han kjørte for Alfa Romeo.

Fisichella giftet seg med Luna Castellani den 10. oktober 2009. Ekteparet har to barn sammen, en datter og en sønn.

 Formel 1 
 Minardi (1995–1996) 
Giancarlo Fisichella startet karrieren i Formel 1 i 1996, da han ble tatt opp i stallen til Minardi. Men siden Minardi forlangte at førerne tok med seg penger inn i stallen, ble han byttet ut med Giovanni Lavaggi og fullførte derfor ikke sesongen. I stedet arbeidet Fisichella som testfører for Minardi, men var parallelt testfører også for Ferrari.

 Jordan Grand Prix (1997) 
Før 1997-sesongen signerte Fisichella for Jordan-laget, der han kjørte sammen med Ralf Schumacher, den yngre broren til verdensmesteren Michael Schumacher. Giancharlo Fisichella fikk sin første pallplasering da han kom på tredjeplass i Canada Grand Prix; på den tyske racerbanen Hockenheimring var Fisichella nær sin første seier, men måtte bryte etter en punktering. På Spa-banen i Belgia Grand Prix samme år kom han på andreplass, etter Michael Schumacher. Etter dette løpet signerte han for Benetton-laget.

 Benetton (1998–2001) 
Fisichellas overgang til Benetton-laget i 1998 skjedde på et tidspunkt da Renault, som hadde levert motorer til Benetton, trakk seg helt fra Formel 1. Dette førte til at Benetton måtte klare seg med eldre motorer fra forrige sesong. Fisichella tok likevel poeng og fikk to andreplasser, én i Montreal og én i Monaco.

Sesongen 1999 viste seg å bli enda dårligere for Benetton og Fisichella, som bare fikk en andreplass i løpet av sesongen og brøt i en rekke løp. Sesongen 2000 var noe bedre; da klarte Fisichella å ta medalje tre ganger. Ved starten av 2001-sesongen ble Benetton kjøpt opp av den tidligere motorleverandøren Renault, men det viste seg vanskelig å redde denne sesongen. Med bare en tredjeplass da sesongen var slutt, gikk Fisichella fra Benetton for å kjøre for Jordan igjen.

 Tilbake til Jordan Grand Prix (2002–2003) 
Fisichella var tilbake i Jordan-stallen i 2002, men tok ingen medaljer det året. Han brøt langt flere ganger enn de tidligere årene. Det neste sesongen vant Fisichella et løp i Brasil, men det var også den eneste gangen han havnet på pallen i 2003. Fisichella forlot Jordan-laget på nytt foran 2004-sesongen.

 Sauber (2004) 
I 2004-sesongen kjørte Fisichella ett år for Sauber-Petronas. De brukte Ferrari-motorer, som Fisichella kjente godt etter å ha vært testfører for Ferrari. I 2004 brøt Fisichella bare ett løp: Monaco Grand Prix. Tidlig i løpet startet motoren til Takuma Sato sin British American Racing-bil å ryke, og eksploderte med en enorm røyksky som gjorde at Fisichella kjørte inn i briten David Coulthard fra McLaren. Begge kom fra det uten skader, men både Sato, Coulthard og Fisichella var ute av Monaco Grand Prix 2004 etter denne hendelsen.

Fisichella kom aldri på pallen med Sauber, men gjorde det bra det meste av sesongen, noe som fikk den tidligere sjefen hans i Benetton-Renault, Flavio Briatore, til å signere kontrakt med Fisichella for det nye Renault-laget.

 Renault (2005–2007) 
I Renault kjørte Fisichella sammen med Fernando Alonso. Mens den unge spanjolen ble dobbel verdensmester i 2005-sesongen og 2006-sesongen, hadde Fisichella problem med å holde følge med lagkameraten. Fisichella gjorde det likevel bedre enn tidligere år, og Renault vant konstruktørmesterskapet begge sesongene. 

I den påfølgende 2007-sesongen fikk Fisichella selskap med finnen Heikki Kovalainen. Renault byttet dekk fra Michelin til Bridgestone for sesongen, og endte på en tredjeplass i konstruktørmesterskapet. Det ble ingen pallplassering på Fisichella, som endte på en sammenlagt åttendeplass i førermesterskapet i 2007.

 Force India (2008–2009) 
I 2008-sesongen kjørte Fisichella for det nye Force India-laget med motorer fra Ferrari, med Adrian Sutil som lagkamerat. Etter en tøff sesong med den minst konkurransedyktige bilen i startfeltet, endte han sesongen uten poeng.

Fisichella og Sutil fortsatte hos Force India også i 2009-sesongen, med Mercedes som motorleverandør. I et løp på den tradisjonsrike banen Spa-Francorchamps i Belgia sikret Fisichella seg lagets første og eneste pole position, mens Sutil endte som nummer 11 på gridden. Første runde i dette løpet startet med flere kollisjoner, og banens sikkerhetsbil ble sendt ut, og hentet inn igjen på runde 5. Fisichella holdt ledelsen ned Eau Rouge, men ble forbikjørt av Kimi Räikkönen på Kemmel Straight. De fullførte løpet på henholdsvis første- og andreplass. Dette var de første poengene for Force India, og første pallplassering for laget. Det var også de første poengene Fisichella hadde fått på to år; forrige gang han fikk poeng var under Japans Grand Prix i 2007, hvor han endte på en femteplass for Renault.

 Ferrari (2009–) 
Etter noen dager med rykter om at Fisichella skulle ta over for Luca Badoer, ble det den 3. september 2009 klart at Giancarlo skulle kjøre for Ferrari fra og med Italias Grand Prix og ut sesongen, for å så bli den offisielle test- og reserveføreren i 2010. I løpene Fisichella kjørte for Ferrari fikk han dårlige plasseringer, og han greide ikke å ta ett eneste poeng etter Belgias Grand Prix.

Ved siden av jobben som testfører for Ferrari kjørte Fisichella både i 2010, 2011 og 2012 for Ferrari i Le Mans Series.

 Resultater 
 Karriereoversikt 
 Sesong Serie / Mesterskap Team Løp Poles Seiere Poeng Plass 1992 Formel 3 Italia Jolly Club 8 0 1 11 8. 1993 Formel 3 Italia Jolly Club 12 0 2 36 3. Macaos Grand Prix RC Motorsport 1 0 0 N/A NC Formel 3 Monaco Grand Prix Jolly Club 1 1 0 N/A 2. 1994 Formel 3 Italia RC Motorsport 20 11 11 309 1. Formel 3 Storbritannia 1 0 0 10 16. Macaos Grand Prix 1 1 0 N/A NC Formel 3 Monaco Grand Prix 1 1 1 N/A 1. Formel 3 Masters 1 0 0 N/A 9. 1995 Formel 1 Minardi Testfører DTM Alfa Corse 2 10 0 0 37 10. DTM Alfa Corse 2 12 0 0 30 15. 1996 Formel 1 Minardi 8 0 0 0 NC DTM Alfa Corse 24 0 0 139 6. 1997 Formel 1 Jordan 17 0 0 20 8. 1998 Formel 1 Benetton Renault 16 1 0 16 9. 1999 Formel 1 Benetton Renault 16 0 0 13 9. 2000 Formel 1 Benetton Renault 17 0 0 18 6. 2001 Formel 1 Benetton Renault 17 0 0 8 11. 2002 Formel 1 Jordan Honda 17 0 0 7 11. 2003 Formel 1 Jordan Ford 16 0 1 12 12. 2004 Formel 1 Sauber Petronas 18 0 0 22 11. 2005 Formel 1 Renault 19 1 1 58 5. 2006 Formel 1 Renault 18 1 1 72 4. 2007 Formel 1 Renault 17 0 0 21 8. 2008 Formel 1 Force India Ferrari 18 0 0 0 19. 2009 Formel 1 Force India Mercedes 12 1 0 8 15. Ferrari 5 0 0 0 2010 Formel 1 Ferrari Testfører Le Mans Series AF Corse 5 1 0 62 2. 24-timersløpet på Le Mans AF Corse 4. 2011 Formel 1 Ferrari Testfører Le Mans Series AF Corse 5 1 2 60 1. 24-timersløpet på Le Mans AF Corse 2.

 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Team Chassis Motor 1 2 3 4 5 6 7 8 9 10 11 12 13 14 15 16 17 18 19 Plass Poeng  Minardi Team MinardiM195B Ford EDM2 3,0 V8Ford EDM3 3,0 V8 AUSRet BRA  ARG  EUR13 SMRRet MONRet ESPRet CAN8 FRARet GBR11 GER  HUN  BEL  ITA  POR  JPN  NC 0  Benson & Hedges TotalJordan Peugeot Jordan197 PeugeotA14 3,0 V10 AUSRet BRA8 ARGRet SMR4 MON6 ESP9 CAN3 FRA9 GBR7 GER11 HUNRet BEL2 ITA4 AUT4 LUXRet JPN7 EUR11 8. 20  Mild SevenBenetton Playlife BenettonB198 PlaylifeGC37-01 3,0 V10 AUSRet BRA6 ARG7 SMRRet ESPRet MON2 CAN2 FRA9 GBR5 AUTRet GER7 HUN8 BELRet ITA8 LUX6 JPN8 9. 16  Mild SevenBenetton Playlife BenettonB199 PlaylifeFB01 3,0 V10 AUS4 BRARet SMR5 MON5 ESP9 CAN2 FRARet GBR7 AUT12 GERRet HUNRet BEL11 ITARet EURRet MAL11 JPN14 9. 13  Mild SevenBenetton Playlife BenettonB200 PlaylifeFB02 3,0 V10 AUS5 BRA2 SMR11 GBR7 ESP9 EUR5 MON3 CAN3 FRA9 AUTRet GERRet HUNRet BELRet ITA11 USARet JPN14 MAL9 6. 18  Mild SevenBenetton Playlife BenettonB201 RenaultRS21 3,0 V10 AUS13 MALRet BRA6 SMRRet ESP14 AUTRet MONRet CANRet EUR11 FRA11 GBR13 GER4 HUNRet BEL3 ITA10 USA8 JPN17 11. 8  DHLJordan Honda JordanEJ12 HondaRA002E 3,0 V10 AUSRet MAL13 BRARet SMRRet ESPRet AUT5 MON5 CAN5 EURRet GBR7 FRADNQ GERRet HUN6 BELRet ITA8 USA7 JPNRet 11. 7  Benson & HedgesJordan Ford JordanEJ13 FordRS1 3,0 V10 AUSRet MALRet BRA1 SMR15 ESPRet AUTRet MON10 CANRet EUR12 FRARet GBRRet GER13 HUNRet ITA10 USA7 JPNRet 12. 12  Sauber Petronas SauberC23 Petronas04A 3,0 V10 AUS10 MAL11 BHR11 SMR9 ESP7 MONRet EUR6 CAN4 USA9 FRA12 GBR6 GER9 HUN8 BEL5 ITA8 CHN7 JPN8 BRA9 11. 22  Mild SevenRenault F1 Team RenaultR25 RenaultRS25 3,0 V10 AUS1 MALRet BHRRet SMRRet ESP5 MON12 EUR6 CANRet USADNS FRA6 GBR4 GER4 HUN9 TUR4 ITA3 BELRet BRA5 JPN2 CHN4 5. 58  Mild SevenRenault F1 Team RenaultR26 RenaultRS26 2,4 V8 BHRRet MAL1 AUS5 SMR8 EUR6 ESP3 MON6 GBR4 CAN4 USA3 FRA6 GER6 HUNRet TUR6 ITA4 CHN3 JPN3 BRA6 4. 72  INGRenault F1 Team RenaultR27 RenaultRS27 2,4 V8 AUS5 MAL6 BHR8 ESP9 MON4 CANDSQ USA9 FRA6 GBR8 EUR10 HUN12 TUR9 ITA12 BELRet JPN5 CHN11 BRARet 8. 21  Force IndiaF1 Team Force IndiaVJM01 Ferrari056 2,4 V8 AUSRet MAL12 BHR12 ESP10 TURRet MONRet CANRet FRA18 GBRRet GER16 HUN15 EUR14 BEL17 ITARet SIN14 JPNRet CHN17 BRA18 19. 0  Force IndiaF1 Team Force IndiaVJM02 MercedesFO108W 2,4 V8 AUS11 MAL18 CHN14 BHR15 ESP14 MON9 TURRet GBR10 GER11 HUN14 EUR12 BEL2 15. 8 Scuderia FerrariMarlboro FerrariF60 Ferrari056 2,4 V8 ITA9 SIN13 JPN12 BRA10 ABU16

 Referanser 

 Eksterne lenker 

 Karrierestatistikk på Driver Database
 Giancarlo Fisichellas profil på Force Indias nettsted

Kategori:Personer fra Roma
Kategori:Italienske Formel 1-førere
Kategori:Fødsler i 1973